عندي واحد صاحبي مصاحب بنت. مصاحب بنت وبيقول لها وبيبعت لها رسايل وبيقول لها في التليفون وحشتيني وبحبك بيقول لها وحشتيني وباحبك. يعني يعني آآ ده ينفع اللي هو بيقول له قل حرام. يعني هو اصلا بيقول له قل حرام. باين قوي
هو مش مش الولد اتصدم. ان هو قال له ايه المشكلة بيقول له ايه المشكلة يعني؟ طب ما انا ممكن اقول لك وحشتني وبحبك. ايه ايه الاجابة دي! ما هذه الاجابة! يعني ولد يقول لبنت وبنت تقول لولد وحشتني! وباحبك
ده احنا بنقول نوع الكلام. نوع الكلام ينفع واحدة تروح لراجل تقول له بحبك وحشتني يعني حاجة صعبة جدا. وطبعا دي مش هتتقال بجدية ابدا. يعني اصلا كمائن متوقع فيها خضوع بالقول
تمام فده لا شك ممنوع تماما. يعني مش هقول لك ده بيستميل قلب الرجل ده اصلا ده داخل جوة القلب وقاعد جوة. ده بحبك. يعني مش الكلام اللي هو ايه موارب؟ ده
تمام؟ واحدة تانية تقوم تسأله يا شيخ. عندي شلة اصحاب ولاد وبنات ولاد وبنات وبتغششوا الاجابة وبيخرجوا مع بعض. وبيلعبوا مع بعض. وبيهزروا مع بعض. وبيختلطوا ببعض. فيها حاجة لا لا ما فيهاش حاجة
ايه ده بتقول لك بيلعبوا مع بعض وبيهزروا مع بعض كده ما فيهاش حاجة برضو يعني بيضحكوا بتطلب ايه؟ بتقول له بندحك مع بعض وبنهزر مع بعض. يعني نقعد نضحك ونكركر ونهزر مع بعض. ويعلى صوتنا ونزغزغ بعض
وبنلعب وبنخرج مع بعض ينفع قال لها ما فيهاش حاجة والتاني بيقول له انا صاحبي عنده عامل علاقة مع بنت قال له يا ابني علاقة يعني هم الاتنين هربوا من البيت وحاولوا يتجوزوا من ورا اهاليهم
لكن ايه العلاقة يعني بيقابلها وبيكلمها وبتكلمه بس طالما النية سليمة ما فيش مشكلة. نية ايه؟ هو احنا بنبص للنية احنا بنبص للنية هنا هو انا اعرف النية منين؟ معلش
انا واحد دلوقتي جاي يهزر معك جاي يهزر معك ويضحك معك ويخرج معك ويفضفض لك عن مشاكله فانت هتقولي له آآ لو سمحت يا اخي في الله ما هي نيتك اكرمك الله؟
والله يا اختاه انا نيتي سليمة وانا لا ابتغي من وراء هذا الهزار ولا هذا الكلام اي حاجة يا شمال وانا على الصراط المستقيم اذا يا اخي تفضل قل لي ما تشاء. قل لي باحبك. قل كرهتك. قل وما يهمكش حاجة
تمام؟ آآ ايه ده يلا هاخرج معك طالما انت قلت لي نيتك سانية. بص بص الملحوظة. اخي الكريم حبيبي في الله طبعا النية سليمة بقى اه ازا تغيرت نيتك فاخبرني
حتى ننقل الحكم الى الحرمة حاضر يا اختاه وهما ماشيين في الشارع بقول لك يا اختاه انا نيتي اتغيرت دلوقتي وحاسس ان انا العفاف عفاف اتجوزت ما رأيك؟ لا لا لا كده الشيخ قال حرام. طالما نيتك اتغيرت
سلام سلام. ايه ده احنا بنهرج هو احنا بنبص احنا لنا الظاهر الافعال هنحكم ازاي على النوايا انا لي ظاهر الفعل ده مريب زاهر الفعل ده مسير. زاهر الفعل ده باب فتنة. زاهر الفعل دوت اه له ما بعده
ظاهر الفعل دوت ان هو فتح باب الشريعة قفلته يبقى يتمنع بغض النزر عن النوايا اتمنع بغض النزر عن النوايا زي المصافحة كده ينفع واحد يقول مصافحة الرجل مع المرأة الاجنبية حسب النية
ينفع تبقى كده كزا رد في كزا رد هسألك سؤال دلوقتي اللي يقول حسب النية طيب انت دلوقتي طبعا هو اصلا الموضوع ما فيش حد من العلماء بيقول حسب النية. هيجي واحد دلوقتي يسلم على واحدة تقول له لا لحظة واحدة تنيتك ايه
تلمسني بشهوة وتتلزز بايدي ولا بتسلم عادي؟ لا والله يا اختها وانا بسلم عادي. اهلا يا اخي ايه ده ايه ده هو في واحد هيقول كده يعني؟ يعني مسلا هتسأليه مسلا آآ نيتك سليمة؟ لا والله بصي مش عايز اقول لك نيتي زبالة
لأ خلاص مش هينفع نسلم. اه انا شايف كده برضو اصل انا نيتي زبالة دلوقتي. ايه ده هو قاعد هيقول على نيته وحشة؟ هو اكيد هيقول نيته كويسة حتى لو قالها احراج يعني. تمام؟ خلاص بقى كلنا نسلم. لا ده انا اقول لك بقى النبي عليه الصلاة والسلام اطهر نية
والصحابيات اطهر نساء الدنيا في بيعة العقبة اللي هي في البيعة قصدي. في بيعة الاسلامي اللي هي اطهر موقف. اطهر راجل مع اطهر نساء في اطهر موقف وجم اه على الاسلام قالوا له عايزين نسلم عليك زي الرجالة؟ قال لا اصافح النساء
هنا ما بصيناش للنية هو الفعل نفسه مدخل للشيطان فنقفله ومش هنبص للنوايا كزلك الكلام هو فعلا ممكن راجل وامرأة يتكلموا كلام فيه تساؤل بس فعلا نيتهم تكون سليمة يعني متعودين على بعض. برضو ما ينفعش
بنقفل على كله وخلاص. ما انا مش هقعد اسأل على النية. تمام؟ فهذه احنا في الاحكام يا يا اخوات بنتكلم في الزواهر. اللي هي الظاهر ده غلط غلط نيتك ايه بقى مش نيتك ايه انا مش هحكم على شيء خفي. انا لي احكام ايه؟ ظاهرة. تمام